 Ọnụ Ọgụgụ 16  Kora nwa Izha, nwa Kohat, nwa Livaị, wee bilie, ya na Detan na Abaịram bụ ụmụ Elayab, tinyere Ọn nwa Pilet, ụmụ Ruben.Ha wee bilie nihu Mozis, ha na narị ndị ikom abụọ na iri ise nime ụmụ Izrel, bụ ndị isi nke nzukọ ahụ, ndị a na-akpọ òkù ịbịa nzukọ, ndị a ma ama.Ha wee zukọta imegide Mozis na Erọn, sị ha: O zuworo unu, nihi na nzukọ a dum dị nsọ, Jehova nọkwa netiti ha. Gịnịzi mere unu ji na-ebuli onwe unu elu karịa ọgbakọ Jehova?Ozugbo Mozis nụrụ ya, o gburu ikpere nala, kpudo ihu nala.O wee gwa Kora na ndị niile ya na ha zukọtara, sị: Nụtụtụ, Jehova ga-eme ka a mara onye bụ nke ya na onye dị nsọ na onye ga na-abịa ya nso, onye ọ bụla ọ họọrọ ga na-abịa ya nso.Meenụ nke a: Werenụ ihe ịgụ ọkụ, Kora na ndị niile ya na ha zukọtara,echi tinyenụ ọkụ nime ha ma tụkwasị ihe nsure ọkụ na-esi ísì ụtọ nelu ha nihu Jehova, ọ ga-erukwa na onye Jehova ga-ahọrọ, ọ bụ ya bụ onye dị nsọ. O zuworo unu, unu ụmụ Livaị!Mozis wee gaa nihu ịsị Kora: Biko, geenụ ntị, unu ụmụ Livaị.Ọ bụụrụ unu ntakịrị ihe na Chineke Izrel si ná nzukọ Izrel kewapụta unu iji chee unu nihu onwe ya ka unu wee na-eje ozi metụtara ụlọikwuu Jehova nakwa ka unu na-eguzo nihu nzukọ a na-ejere ha ozi,ọ bụkwa obere ihe na ọ kpọtara gị na ụmụnne gị bụ ụmụ Livaị nso? Ùnu na-achọkwu inweta ọrụ ndị nchụàjà?Nihi ya, gị na ndị niile gị na ha zukọtara na-emegide Jehova. Ma ònye ka Erọn bụ mere unu ga-eji na-atamu ntamu megide ya?E mesịa, Mozis ziri ozi ka a kpọọ Detan na Abaịram bụ ụmụ Elayab, ma ha sịrị: Anyị agaghị abịa!Ọ bụ ntakịrị ihe na i si nala nke mmiri ara ehi na mmanụ aṅụ na-eru kpọpụta anyị ka i gbuo anyị nala ịkpa a, mere i jikwa na-anwa ime onwe gị onyeisi anyị gabiga ókè?Ka ọ dị ugbu a, ị kpọbabeghị anyị nala ọ bụla nke mmiri ara ehi na mmanụ aṅụ na-eru na ya, ka i wee nye anyị ala na ubi vaịn. Ọ bụ anya ndị ikom ahụ ka ị chọrọ ịghụpụta? Anyị agaghị abịa!Mozis wee wee oké iwe, o wee sị Jehova: Atụgharịla lee àjà ọka ha anya. Ọ dịghị otu oké ịnyịnya ibu m naara ha, emejọghịkwa m otu nime ha.Mozis wee gwa Kora, sị: Gị na ndị gị na ha zukọtara, bịanụ nihu Jehova echi, gị na ha na Erọn.Onye ọ bụla were ihe ịgụ ọkụ ya, unu ga-atụkwasịkwa ihe nsure ọkụ na-esi ísì ụtọ nelu ha, onye ọ bụla ga-eche ihe ịgụ ọkụ ya nihu Jehova, narị ihe ịgụ ọkụ abụọ na iri ise, gị na Erọn, onye ọ bụla jiri ihe ịgụ ọkụ ya.Onye ọ bụla nime ha wee were ihe ịgụ ọkụ ya tinye ọkụ nime ya, tụkwasịkwa ihe nsure ọkụ na-esi ísì ụtọ nelu ya wee guzo nọnụ ụzọ ụlọikwuu nzute, ha na Mozis na Erọn.Mgbe Kora kpọkọtara nzukọ ahụ dum imegide ha nọnụ ụzọ ụlọikwuu nzute, ebube Jehova pụtara ìhè nihu nzukọ ahụ dum.Jehova wee gwa Mozis na Erọn okwu, sị:Sinụ netiti nzukọ a pụọ ka m kpochapụ ha notu ntabi anya.Ha wee gbuo ikpere nala, kpudo ihu nala wee sị: Biko, Chineke, Chineke nke mmụọ nke ụdị anụ ahụ ọ bụla, naanị otu onye ọ ga-emehie, i wee weso nzukọ a dum iwe?Jehova wee sị Mozis:Gwa nzukọ ahụ, sị: Sinụ na gburugburu ụlọikwuu Kora, Detan na Abaịram pụọ!E mesịa, Mozis biliri gakwuru Detan na Abaịram, ndị okenye Izrel sokwa ya gaa.O wee gwa nzukọ ahụ, sị: Biko, sinụ nihu ụlọikwuu ndị ajọ omume a pụọ, unu emetụkwala ihe ọ bụla bụ nke ha aka, ka e wee ghara ikpochapụ unu nihi mmehie ha niile.Ha wee si nihu ụlọikwuu Kora, Detan na Abaịram pụọ ozugbo, Detan na Abaịram wee pụta, guzo nọnụ ụzọ ụlọikwuu ha, tinyere ndị nwunye ha, ụmụ ha ndị ikom na ụmụntakịrị ha.Mozis wee sị: Unu ga-eji nke a mara na Jehova ezitewo m ịrụ ọrụ a niile, na ọ bụghị m chepụtara ya:Ọ bụrụ na ọ bụ otú mmadụ niile si anwụ ka ndị a ga-esi nwụọ, ọ bụrụkwa na ọ bụ ụdị ntaramahụhụ mmadụ niile na-ata ka a ga-enye ha, maranụ na ọ bụghị Jehova zitere m.Ma ọ bụrụ na ọ bụ ihe ọhụrụ ka Jehova ga-eke, o wee bụrụ na ala ga-emeghe ọnụ ya loo ha na ihe niile bụ nke ha, ha onwe ha ewee gbadaruo Shiol ná ndụ, unu ga-amara nezie na ndị ikom a elelịwo Jehova.O wee ruo na ozugbo o kwuchara ihe a niile, ala ha zọkwasịrị ụkwụ malitere imeghe.Ala wee meghee ọnụ loo ha na ezinụlọ ha na mmadụ niile Kora nwere na ngwongwo ha niile.Ha na ndị niile bụ nke ha wee gbadaruo Shiol ná ndụ, ájá wee kpuchie ha, ha wee laa niyi netiti ọgbakọ ahụ.Ndị Izrel niile gbara ha gburugburu wee gbaa ọsọ mgbe ha nụrụ mkpu ha, nihi na ha malitere ịsị: Anyị na-atụ egwu na ala nwere ike ilo anyị!Ọkụ wee si nebe Jehova nọ pụta rechapụ narị ndị ikom abụọ na iri ise ahụ, bụ ndị nọ na-esure ihe nsure ọkụ ahụ na-esi ísì ụtọ.Jehova wee gwa Mozis, sị:Gwa Elieza nwa Erọn onye nchụàjà ka o wepụtasịa ihe ịgụ ọkụ ndị ahụ nọkụ ahụ, sị ya, Kposasịa ọkụ ha nebe ahụ; nihi na ha dị nsọ,ya bụ, ihe ịgụ ọkụ nke ndị ikom a bụ ndị mehiere mkpụrụ obi ha. A ga-ewere ha rụọ mbadamba ọla ndị dị fere fere a ga-eji machie ebe ịchụàjà ahụ, nihi na e ji ha bịa nihu Jehova, nke mere ha ji dị nsọ; ha ga-abụrụ ụmụ Izrel ihe àmà.Elieza onye nchụàjà wee were ihe ịgụ ọkụ ndị ahụ e ji ọla kọpa mee, nke ndị ahụ ọkụ regburu wetara, e wee tisaa ha ka ha bụrụ ihe a ga-eji machie ebe ịchụàjà ahụ,ka ha bụụrụ ụmụ Izrel ihe ncheta, na onye ọzọ na-abụghị nwa Erọn agaghị abịa nso isure ihe nsure ọkụ na-esi ísì ụtọ nihu Jehova, ọ dịghịkwa onye ga-adị ka Kora na ndị ya na ha zukọtara, dị nnọọ ka Jehova gwara ya site nọnụ Mozis.Nechi ya, nzukọ ụmụ Izrel dum malitere ịtamu ntamu megide Mozis na Erọn, sị: Unu egbuwo ndị Jehova.O wee ruo na mgbe nzukọ ahụ zukọtara megide Mozis na Erọn, ha tụgharịrị chee ụlọikwuu nzute ihu; ma, lee! ígwé ojii kpuchiri ya, ebube Jehova wee pụta ìhè.Mozis na Erọn wee bịa nihu ụlọikwuu nzute.Jehova wee gwa Mozis, sị:Sinụ netiti nzukọ a pụọ, ka m kpochapụ ha notu ntabi anya. Ha wee gbuo ikpere nala, kpudo ihu nala.E mesịa, Mozis gwara Erọn, sị: Were ihe ịgụ ọkụ gụta ọkụ nebe ịchụàjà ahụ, tinyekwa ihe nsure ọkụ na-esi ísì ụtọ na ya ma gakwuru nzukọ ahụ ọsọ ọsọ kpuchie mmehie ha, nihi na iwe eweela Jehova. Ihe otiti amalitewo!Erọn wee were ya ozugbo, dị nnọọ ka Mozis kwuru, gbaba netiti ọgbakọ ahụ; ma, lee! ihe otiti amalitewo netiti ndị Izrel. O wee mụnye ihe nsure ọkụ ahụ na-esi ísì ụtọ wee malite ikpuchiri ha mmehie ha.O wee kwụrụ nagbata ndị nwụrụ anwụ na ndị dị ndụ. E mesịa, ihe otiti ahụ kwụsịrị.Ndị nwụrụ nihe otiti ahụ dị puku iri na anọ na narị asaa, ma e wezụga ndị nwụrụ nihi Kora.Nikpeazụ, mgbe Erọn laghachikwuuru Mozis nọnụ ụzọ ụlọikwuu nzute, ihe otiti ahụ akwụsịwo. 